80 คนไทย ตกค้างยุโรป ถึง ปท.แล้ว สแกนไม่พบไข้ ส่งกักตัว 14 วัน
80 คนไทย ตกค้างในยุโรป เดินทางถึงสุวรรณภูมิแล้ว จนท.เข้มสแกนโควิด ไม่พบมีไข้ ส่งกักตัว 14 วัน ตามมาตรการ รบ.เมื่อเวลา 01.00 น. วันที่ 14 พ.ค.63 ที่สนามบินสุวรรณภูมิ พล.อ.ปริพัฒน์ ผลาสินธุ์ รองเสนาธิการทหาร พร้อมด้วย นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ (สายปฏิบัติการ 1) เจ้าหน้าที่ สำนักงานปลัดกระทรวงกลาโหม กรมควบคุมโรค และหน่วยงานที่เกี่ยวข้องดำเนินการรับคนไทยที่เดินทางมาจากทวีปยุโรป ที่ตกค้างอยู่ใน 9 ประเทศ ได้แก่ เยอรมนี ออสเตรีย เบลเยียม โครเอเวีย อิตาลี โปแลนด์ สวีเดน สวิตเซอร์แลนด์ และสหราชอาณาจักร เดินทางกลับถึงเมืองไทยแล้ว จำนวน 81 คน โดยสายการบินลุฟฮันซ่า เที่ยวบินที่ LH772 เครื่องลงเวลา 00.50 น. ทั้งหมดผ่านการตรวจคัดกรองแล้ว ไม่พบผู้โดยสารที่มีไข้สูง เจ้าหน้าที่ดำเนินการนำส่งขึ้นรถบัส จำนวน 80 คน ไปที่โรงแรม H2do สมุทรปราการ เพื่อดำเนินการกักตัว 14 วัน ตามมาตรการรัฐบาล นักการทูตจากประเทศอิตาลี ASQ 1 คน
80 คนไทย ตกค้างในยุโรป เดินทางถึงสุวรรณภูมิแล้ว จนท.เข้มสแกนโควิด ไม่พบมีไข้ ส่งกักตัว 14 วัน ตามมาตรการ รบ. 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,คนไทยตกค้างยุโรป,กักตัว,ข่าวทั่วไป